**MUŠKI UČENIČKI DOM DUBROVNIK**

Sv. Križa 8, 20 000 Dubrovnik

OIB: 18126345918

|  |
| --- |
| **OBRAZLOŽENJE FINANCIJSKOG PLANA**    **ZA 2019.godinu** |

**1.Sažetak djelokruga rada proračunskog korisnika**

Muški učenički dom Dubrovnik je javna ustanova s djelatnošću smještaja , prehrane , odgoja obrazovanja redovnih učenika srednjih škola u sustavu srednjeg obrazovanja hrvatskog školstva.

Rad Doma se odvija 365 dana u godini i 24 sata dnevno .Odgojno obrazovni rad se odvija prema Programskim sadržajima koje je definiralo Ministarstvo znanosti,obrazovanja i sporta i Agencija za odgoj i obrazovanje i prema Godišnjem planu I programu rada Doma.

U dom je upisano ukupno 82 učenika koji su raspoređeni u 4 odgojne skupine.

**2.Obrazloženje programa Doma**

Zadaća Doma je pružiti kvalitetan smještaj , prehranu , odgoj i obrazovanje učenika srednje škole,što se ostvaruje kroz:

Pružanje kvalitetnih uvjeta stanovanja

Pružanje kvalitetne prehrane učenika

Briga i razvoj psiho-fizičkog statusa i briga o zdravlju učenika

Briga,razvoj i praćenje kognitivnog statusa učenika

Zadovoljavanje i razvoj interesa učenika kroz kreativne aktivnosti

Razvoj znanja i vještina kroz provođenje posebnih programa

Praćenje i pomoć učenicima u savladavanju gradiva i uspješnom školovanju

Suradnja sa školom i svim instancama koje su uključene u svekoliki razvoj učenika

Permanentno usavršavanje i cjeloživotno obrazovanje stručnih djelatnika Doma

**3. Zakonske i druge podloge na kojima se zasniva program rada Doma**

* Zakon o odgoju i obrazovanju u osnovnoj i srednjoj školi, NN br. 87/08., 86/09.,92/10., 105/10. 90/11.,16/12.,86/12.,94/13.,152/14.
* Zakon o ustanovama, NN br. 76/93., 96/93.,50/95.,29/97., 47/99., 96/01.,35/08
* Državnog pedagoškog standarda srednjoškolskog sustava odgoja i obrazovanja ( NN 63 / 2008. )
* Zakon o proračunu (NN br.92/94.,96/03., 87/08.,136/12.,15/15.),
* Pravilnik o proračunskim klasifikacijama (NN br. 94/07.,26/10.,120/13.)
* Pravilnik o proračunskom računovodstvu i računskom planu (NN br. 119/01.,74/02.,3/04., 27/05.,127/07.,114/10.,31/11.,124/14.,115/15., 87/16)
* Upute za izradu proračuna Dubrovačko-neretvanske županije za razdoblje 2019.-2021.
* Godišnji Plan i program rada Doma za školsku godinu 2018./ 2019.

**4. Usklađenost ciljeva,strategije i programa s dokumentima dugoročnog razvoja**

Školske ustanove ne donose strateške već godišnje operativne planove (GPP i Školski kurikulum) prema planu i programu koje je donijelo Ministarstvo znanosti obrazovanja. Vertikala usklađivanja ciljeva i programa MZO-a - jedinice lokalne (regionalne) samouprave – školske ustanove još nije provedena

Također, planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova: na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine. Isto tako prisutne su i promjene broja učenika unutar dvije školske godine koje se pojavljuju u fiskalnoj godini.

Financijski plan se radi po naputku Upravnog odjela za društvene djelatnosti , a uskladu s Smjernicama ekonomske i fiskalne politike Vlade Republike Hrvatske za razdoblje 2019.-2021.

Plan za 2019.g.se donosi na 3.razini ekonomske klasifikacije, a za 2020. i 2021. g. Projekcije se donose na 2.razini.

**5. Ishodište pokazatelja na kojima se zasnivaju izračuni i procjene potrebnih sredstava za**

**provođenje programa**

* Podaci o stvarnom trošku energenata UD
* Podaci o zaposlenicima UD ( za sistematske preglede zaposlenika –u skladu s TKU )
* Podaci o broju učenika, odgojnih skupina, zgrada

**PRIHODI POSLOVANJA**

U ovoj fiskalnoj godini planiraju se prihodi u iznosu 3.736.860 kn.Način financiranja redovnog poslovanja Doma ostvarivati će se na

slijedeće načine i iz slijedećih izvora:

1. **Prihodi po posebnim propisima .**

Redovna cijena prema Odluci ministra znanosti,obrazovanja i sporta iznosi 12.600,00 kn po učeniku godišnje za 10 mjeseci , što daje mjesečnu cijenu od 1.260,00 kn.za razdoblje 01. rujan 30. lipanj. Cijena se nije mijenjala od 30. lipnja 2004. godine. Ta cijena se podmiruje s 630,00 kn participacije od strane Županije kroz decentralizirana sredstva Ministarstva financija i 630,00 kn participacije od strane roditelja , staratelja , županija ili centara za socijalnu skrb. U tijeku financijske godine može doći do određenih promjena u broju učenika. Broj upisanih učenika u školsku godinu 2018./ 2019. je 82 i na bazi tog broja participiramo sredstva Županije do 30. lipnja 2019. god. Za slijedeću školsku godinu predviđamo približno isti broj upisanih učenika , što temeljimo na višegodišnjem prosjeku.

1. **Opći prihode i primici –županijski proračun .**

Sufinanciranje materijalnih troškova, investicijskog održavanja, energenata, prijevoza

djelatnika, liječničkih pregleda od strane Županije. Kriteriji visine sufinanciranja su broj učenika, broj odgojnih grupa, broj djelatnika,veličina i broj objekata. Također ovdje predviđamo dobiti i dio novaca za kapitalne i investicijske radove.

1. **Vlastiti prihodi**

Dom nema uvjete za ostvarivanje vlastitih prihoda te se isti ne planiraju.

1. **Opći prihode i primici – državni proračun.**

Plaće i materijalna prava djelatnika isplaćuju se iz državne riznice. Vrste radnih mjesta i broj izvršitelja izravno ovisi o broju učenika i veličini zgrade. Zaposleno je 21 djelatnik na neodređeno radno vrijeme od čega 1 sa skraćenim radnim vremenom (4 sata). Prihodi su planirani u skladu s indeksom rasta iz aktualnih pregovora sa sindikatima i uzet je u obzir povećanje zbog povećanja dodataka na staž (0,5% po godini staža).Također postignutim dogovorom s Vladom i sindikatima predviđa se postupno povećanje osnovice od 5% na godišnjoj razini,samim time dolazi i do povećanja troškova plaće.

**RASHODI POSLOVANJA**

Ukupni rashodi poslovanja u ovoj godini iznose 3.736.860 kn. Rashodi podrazumijevaju isključivo osnovne troškove po svim stavkama kalkuliranim prema višegodišnjim pokazateljima , broju korisnika i zakonskim okvirima.

Osnovni kriteriji pri planiranju rashoda su:

-osigurati redovno financiranje i nesmetano ostvarivanje Plana i programa rada Doma.

-nastojati zadovoljavati uvjete iz Državnog pedagoškog standarda.

-zadovoljiti sve uvjete i obaveze iz zaštite na radu, zaštite od požara, zaštite okoliša, HACCAP-a

-ispuniti sve zakonske obveze servisiranja , atestiranja i pregleda postrojenja i opreme.

-osigurati redovno investicijsko održavanje prostora i opreme.

-osigurati redovno financiranje plaća svih djelatnika.

Prema planu prihoda i njegovoj namjeni rashodi se planiraju u sljedećim iznosima:

|  |  |  |
| --- | --- | --- |
| **Pozicija kontnog plana** | **Naziv rashoda** | **Iznos** |
| **3** | **RASHODI POSLOVANJA** |  |
| **31** | **Rashodi za zaposlene** | **2.150.000** |
| 311 | Plaće za redovan rad | 1.717.595 |
| 312 | Ostali rashodi za zaposl. | 93.000 |
| 313 | Doprinos na plaće | 339.405 |
| **32** | **Materijalni rashodi** | **1.295.860** |
| **321** | **Naknade troškova zaposlenicima** |  |
| 3211 | Službena putovanja | 66.500 |
| 3212 | Naknade za prijevoz, rad na terenu | 50.000 |
| 3213 | Stručno usavršavanje zaposlenih | 16.000 |
|  |  |  |
| **322** | **Materijal i energija** |  |
| 3221 | Uredski materijal i ostali mat. | 82.960 |
| 3222 | Namirnice | 496.900 |
| 3223 | Energija | 102.000 |
| 3224 | Mat. i dijelovi za tek. i inv. održ. | 37.5 00 |
| 3225 | Sitni inventar i auto gume | 15.000 |
| 3227 | Službena radna odjeća i obuća | 9.000 |
| **323** | **Usluge** |  |
| 3231 | Usluge telefona, pošte i prijevoza | 87.500 |
| 3232 | Usluge tekućeg i inv. odr. | 38.500 |
| 3234 | Komunalne usluge | 61.000 |
| 3236 | Zdravstvene usluge | 18.000 |
| 3238 | Računalne usluge | 17.000 |
| 3233,3235,3237,3239 | Ostale usluge | 19.000 |
| **329** | **Ostali nespomenuti rashodi poslovanja** |  |
| 3292 | Premije osiguranja | 8.000 |
| 3298 | Troškovi domijade | 16.000 |
| 3299 | Ostali nespomenuti rashodi | 15.000 |
| **34** | **Financijski rashodi** | **7.000** |
| 3232 | Dodatni radovi u objektu i na objektu | 229.00 |
| **4** | **RASHODI ZA NABAVU NEFINANCIJSKE IMOVINE** | **189.000** |
| **42** | **Rashodi za nabavu dug.imovine** |  |
| 422 | Postrojenja i oprema | 184.000 |
| 424 | Knjige | 5.00 |
|  |  |  |
|  |  |  |
|  |  |  |

\* Pojašnjenje:

Pozicija 3232 Usluge tekućeg i investicijskog održavanja, dodatni radovi

- Obnova podova u sobama učenika 95.000

- Održavanje video nadzora 15.000

- Radovi na kotlovnici 13.00

-Radovi na plinskoj stanici 19.000

- Radovi uređenja vrta i igrališta 50.000

- Sanacijski radovi 18.000

-Ličilački radovi 19.900

Pozicija 422 Postrojenja i oprema

-Nabava friteze za kuhinju 17.000

-Roštilj za kuhinju 19.000

-Televizor 5.000

-Računalna oprema 18.000

-Oprema za sobe učenika 38.000

-Uredska oprema 19.000

-Kosilica za travu 5.000

-Sušilica rublja 50.000

-Polica za voće i povrće 6.000

-Otčepljivač za wc 7.000

**ZAKLJUČAK:**

Obrazloženje financijskog plana jednako je važan dokument kao i sam plan iskazan u brojkama. U njemu povezujemo ciljeve Doma s izvorima sredstava za njihovo ostvarenje te pratimo uspješnost realizacije. Radeći analize prošle potrošnje, usporedbe prihoda i rashoda po određenim kategorijama, stvaramo i podloge za kvalitetnije upravljanje sredstvima s kojima raspolažemo.

Drugi važan razlog za izradu detaljnog obrazloženja je olakšana mogućnost praćenja izvršenja plana te argumentiranja mogućih/vjerojatnih izmjena i dopuna financijskog plana. Posebno se to odnosi na situacije smanjenog priliva novca odnosno povećanja izdataka za neplanirane okolnosti.

KLASA: 400-05/18-01/01

URBROJ: 2117-123-05-18-3

Dubrovnik,12.12.2018.godine

Predsjednik Domskog odbora: Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

Marinko Bronzić Boris Njavro